Սփիւռքահայ արդի գրականութեան մէջ մատներու վրայ կարելի է հաշուել վիպագիր հեղինակները։ Անոնցմէ մէկն է Վահէ Պէրպէրեան (ծն. 1955, Պէյրութ), որ զաւեշտալի մենակատարումներուն ու թատերական ներկայացումներուն շնորհիւ վաստկած ժողովրդականութեամբ լուրջ հետաքրքրութիւն մը կը ստեղծէ իր գրական արտադրանքին նկատմամբ։ 1999-ին հրատարակուած «Յանուն հօր եւ որդւոյ» վէպը, որ վերջերս երկրորդ հրատարակութեան արժանացաւ «Արաս» հրատա­րակ­չա­տան կող­մէ, կը յա­ջոր­դէր 1996-ին տպագ­րուած «Նա­մակ­ներ Զաաթա­րէն»ին։